En el context econòmic actual les necessitats de finançament i de reforçar la capitalització de les empreses es manifesten com a prioritats.
Calen nous estímuls pel creixement així com mecanismes i respostes efectives en l'àmbit del crèdit que permetin obrir vies de reactivació econòmica.
L'economia social i cooperativa està composta fonamentalment per empreses de petita dimensió.
Tanmateix, a Catalunya, les empreses cooperatives i societats laborals són models referents en l'economia del país.
Malgrat les dificultats de la situació actual el creixement en cooperatives actives respecte al període anterior és d'un 1,2% segons dades del Registre general de cooperatives de Catalunya.
Per tipologies, la cooperativa de treball és la que aglutina la majoria de les cooperatives, en un percentatge de representativitat del 74,5%.
El nombre de cooperatives inscrites anualment en els darrers dos anys s'ha mantingut en 147 noves cooperatives inscrites per any.
En anys anteriors a 2012 la creació de noves empreses cooperatives va ser inferior.
A nivell d'emprenedoria, el model cooperatiu permet assolir objectius que quedarien lluny per la via de l'individualisme.
Així mateix, cal tenir present el potencial elevat de nous sectors emergents que poden esdevenir projectes d'economia cooperativa, com són els relacionats amb l'economia verda, els serveis energètics i ambientals, la construcció sostenible, la gestió dels residus i de l'aigua, la política d'ecodisseny de productes, l'agricultura ecològica, l'ecoturisme, la conservació d'espais naturals i del paisatge i la gestió forestal, entre d'altres.
En aquest context cal tenir en compte l'estudi prospectiu anual sobre creixement de 2013, on es destaca la necessitat de millorar l'entorn empresarial per augmentar la competitivitat de l'economia de la Unió Europea i, en coherència amb aquesta necessitat, s'evidencia que les mesures de suport a l'empresa sovint no tenen en compte les característiques de les petites empreses, i en particular de les microempreses, així com tampoc l'àmbit específic del finançament.
Així mateix, el Pla d'acció sobre emprenedoria 2020 a Europa, recollit a la Comunicació de la Comissió, al Parlament Europeu, al Consell, al Comitè Econòmic i Social Europeu i al Comitè de les Regions, estableix la necessitat de promoure a Europa mesures per facilitar la creació d'empreses i un entorn molt més favorable perquè les persones emprenedores i les empreses puguin prosperar i créixer.
D'acord amb el Pla de Govern, el Departament d'Empresa i Ocupació ha iniciat durant 2013 el programa Aracoop, de cooperació publicoprivada, que compte amb la participació activa d'entitats i institucions representatives implicades en la creació i el creixement d'empreses d'economia social i cooperatives.
El programa Aracoop té com a objectius afavorir la creació i el creixement d'empreses d'economia social i cooperativa, enfortir la seva viabilitat, posicionar l'economia cooperativa en els diversos àmbits econòmics, socials i territorials a Catalunya i renovar la seva visibilitat en el conjunt de la societat, a més d'enfortir, també, l'ecosistema cooperatiu amb les entitats e institucions especialitzades, integrant el territori i els diferents actors socials i econòmics.
En coherència amb aquest objectiu de creació i creixement, el Departament d'Empresa i ocupació va desenvolupar en 2013 l'Ordre EMO/250/2013, de 15 d'octubre, per mitjà de la qual es va establir una línia específica, Línia B, de subvencions per al finançament dels interessos de préstec per a la capitalització de cooperatives i societats laborals.
Atès que el crèdit continua sent una de les palanques indispensables per a la reactivació de les empreses, i que aquesta Ordre actua en aquest sentit afavoridor mitjançant la reducció directa dels costos en matèria de finançament, es valora de forma satisfactòria la continuïtat d'aquesta línia de subvencions per a l'any 2014;
Atès que el finançament dels ajuts previstos per aquesta Ordre prové del Ministeri d'Ocupació i Seguretat Social, d'acord amb el que estableix l'apartat 8 de l'annex del Reial decret 1542/2001, de 31 d'octubre, pel qual s'aprova l'Estratègia espanyola d'ocupació 2012-2014 (BOE núm. 279, de 19.11.2011);
Atès el que disposa l'apartat e) de l'article 7 de la Llei 1/2014, del 27 de gener, de pressupostos de la Generalitat de Catalunya per a 2014;
Atès el que disposa el capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002);
Atès l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; a proposta de la Direcció General d'Economia Social i Cooperativa i Treball Autònom; amb els informes previs de l'Àrea Jurídica d'Ocupació i Relacions Laborals i de la Intervenció Delegada del Departament d'Empresa i Ocupació, i en ús de les facultats que em són atribuïdes,
Aprovar les bases reguladores i fer pública la convocatòria de l'any 2014 per a la concessió de subvencions per al finançament dels interessos de préstecs per a la capitalització de cooperatives i societats laborals, que es publica a l'annex d'aquesta Ordre.
2.1 L'import màxim destinat a la concessió de subvencions per al finançament dels interessos de préstecs per a la capitalització de cooperatives i societats laborals és de 50.000,00 euros, amb càrrec a la partida pressupostària IU0802 D/470000144/6611/0042.
2.2 L'import màxim esmentat es podrà modificar d'acord amb les disponibilitats pressupostàries, amb la resolució prèvia del/de la director/a d'Economia Social i Cooperativa i Treball Autònom.
2.3 Aquesta convocatòria resta condicionada a l'existència efectiva de crèdit suficient i adequat al pressupost per a l'exercici pressupostari corresponent en el moment de la resolució de la concessió, i a les disponibilitats pressupostàries.
3.1 El termini de presentació de sol·licituds comença el mateix dia de la publicació de la present Ordre i finalitza el 30 d'octubre de 2014.
3.2 Les sol·licituds s'han de presentar als llocs i pels mitjans especificats a la base 7 d'aquesta Ordre.
L'òrgan competent per dictar la resolució, el termini per concloure el procediment, el mitjà de notificació i el règim de recursos es regulen a la base 9 d'aquesta Ordre.
Es deroga l'Ordre EMO/250/2013, de 15 d'octubre, per la qual s'estableixen les bases reguladores de les subvencions per al foment de les empreses cooperatives i societats laborals, i s'obre la convocatòria per a l'any 2013 (DOGC núm. 6485, de 22.10.2013).
L'objecte d'aquesta subvenció és reduir els interessos de préstecs destinats a capitalitzar les cooperatives i les societats laborals.
Poden ser beneficiàries d'aquesta línia d'ajut les persones físiques o jurídiques que s'incorporin com a socis/sòcies a una cooperativa o una societat laboral, o aquells socis o sòcies que hagin fet una nova aportació al capital social, sempre que aquesta aportació no sigui retribuïda.
La cooperativa o la societat laboral a la qual s'incorporin com a socis/sòcies ha de tenir un centre de treball a Catalunya, amb independència del lloc on tingui el seu domicili social o del registre on estigui inscrita.
3.1 Les entitats i/o les persones físiques sol·licitants hauran de complir els requisits següents:
a) Haver subscrit un crèdit per a l'aportació de capital en el període inclòs entre l'1 de novembre de 2013 i la data de presentació de la sol·licitud de subvenció.
b) Donar ocupació, almenys, a un 2% de treballadors/ores amb discapacitat sobre el nombre total de treballadors/ores de l'entitat, o bé aplicar les mesures alternatives d'acord amb el que disposen l'article 42 del Reial decret legislatiu 1/2013, de 29 de novembre, pel qual s'aprova el Text refós de la Llei general de drets de les persones amb discapacitat i la seva inclusió social; el Reial decret 364/2005, de 8 d'abril, i el Decret 322/2011, de 19 d'abril.
c) Complir les obligacions tributàries davant l'Estat i la Generalitat de Catalunya i les obligacions davant la Seguretat Social.
d) No trobar-se en cap de les circumstàncies que impedeixen adquirir la condició de beneficiari previstes a l'article 13 de la Llei 38/2003, general de subvencions (BOE núm. 276, de 18.11.2003).
e) Indicar, d'acord amb els agents socials, els mitjans que utilitzen per prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball.
f) Complir els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística (DOGC núm. 2553, de 7.1.1998).
g) No haver estat sancionades, en resolució ferma, per la comissió d'una infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, de conformitat amb el Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost.
h) Complir les obligacions i no incórrer en els supòsits de prohibició que estableixen els articles 90.bis i 92.bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002).
i) Acreditar que disposen d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; amb el Reial decret 39/1997, d'1 de gener, pel qual s'aprova el Reglament dels serveis de prevenció; així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
j) Complir l'obligació de respectar la igualtat de tracte i d'oportunitats a l'àmbit laboral i, amb aquesta finalitat, adoptar mesures adreçades a evitar qualsevol tipus de discriminació laboral entre homes i dones.
En el cas de les empreses de més de 250 treballadors/ores, s'haurà d'elaborar i aplicar amb caràcter obligatori un pla d'igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones (BOE núm. 71, de 23.3.2007).
k) Tenir un centre de treball a Catalunya, amb independència del lloc del seu domicili social o del registre on estigui inscrita, i estar donat d'alta d'activitat.
l) Mantenir-se al dia de les seves obligacions registrals d'acord amb el Reial decret 1784/1996, de 19 de juliol, pel qual s'aprova el Reglament del Registre mercantil; l'article 13 de la Llei 18/2002, de 5 de juliol, de cooperatives; el Decret 203/2003, d'1 d'agost, sobre l'estructura i el funcionament del Registre general de cooperatives, i el Reial decret 2114/1998, de 2 d'octubre, sobre registre administratiu de societats laborals.
m) Complir qualsevol altra obligació o requisit legal o reglamentari que pugui afectar-les.
3.2 El compliment d'aquests requisits s'acreditarà d'acord amb el que estableix la base 7.2 d'aquesta Ordre.
Seran subvencionables els interessos de préstec per a la capitalització de cooperatives i de societats laborals.
5.1 La subvenció consistirà en la reducció de fins a 5 punts del tipus d'interès fitxat per l'entitat financera, pública o privada, que ha concedit el préstec a la persona sol·licitant.
5.2 La subvenció no pot superar la quantitat de 1.500,00 euros, i es pagarà d'un sol cop en la quantia calculada com si la subvenció es merités cada any de la seva durada, inclòs el possible període de carència.
6.1 El tipus d'interès del préstec pot ser fix o variable, i es pren com a referència per al càlcul de la subvenció el que fixi l'entitat de crèdit en el moment de la concessió del préstec.
6.2 En cap cas el tipus d'interès de l'operació no serà inferior al que resultaria d'aplicar la Comunicació de la Comissió Europea relativa a la revisió del mètode de fixació del tipus de referència i actualització (DOUE C 14, de 19.1.2008).
6.3 El termini d'amortització del préstec ha de ser, com a mínim, de tres anys, i es poden establir, a més a més, períodes de carència d'amortització del principal.
7.1 Les sol·licituds s'han de presentar segons el model normalitzat que estarà a disposició de les persones interessades a Canal Empresa [URL], al web de l'Oficina Virtual de Tràmits (http:// www.gencat.cat/ovt ), i a la pàgina web del Departament d'Empresa i Ocupació de la Generalitat de Catalunya ( http://www.gencat.cat/empresaiocupacio ).
Un cop formalitzat, l'imprès s'ha de presentar a qualsevol oficina de la xarxa d'oficines de gestió empresarial (OGE), indicades a Canal Empresa ( www.gencat.cat/canalempresa/xarxa ), adreçat a la Direcció General d'Economia Social i Cooperativa i Treball Autònom del Departament d'Empresa i Ocupació, juntament amb la documentació que determina la base 8.
També es pot presentar en qualsevol de les formes que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
7.2 La sol·licitud inclourà les declaracions responsables relatives a:
a) Requisits als que fa referència la base 3, si escau.
c) Disposar de l'escriptura de constitució de la societat i de la inscripció dels seus estatuts al Registre mercantil o al registre corresponent.
d) Disposar de les facultats de representació de l'empresa, d'acord amb l'escriptura notarial corresponent inscrita al Registre mercantil o al registre que correspongui, si escau.
f) Existència o no dels ajuts de minimis que li hagin estat atorgats durant l'exercici fiscal en curs i en els dos exercicis anteriors, indicant la data de concessió, l'import i l'ens atorgant.
7.3 La presentació de la declaració responsable faculta l'Administració per verificar en qualsevol moment la veracitat de les dades declarades.
7.4 La signatura de la sol·licitud comporta l'autorització al Departament d'Empresa i Ocupació per obtenir per interoperabilitat les dades disponibles al Catàleg de dades i documents electrònics.
7.5 Les entitats que hagin negociat amb l'Administració una pròrroga, un ajornament, una moratòria o qualsevol altra condició especial, cal que aportin la documentació que acrediti aquesta prerrogativa especial.
8.1 Amb la sol·licitud s'ha d'adjuntar la documentació següent:
a) Full de domiciliació bancària degudament formalitzat, d'acord amb el model del Departament d'Economia i Coneixement disponible a l'adreça d'Internet http://www20.gencat.cat/portal/site/economia, i segellat per l'entitat financera.
Aquest full només s'haurà d'aportar en el cas de canvi de dades o si és el primer cop que se sol·licita una subvenció al Departament d'Empresa i Ocupació.
b) Fotocòpia del contracte de préstec formalitzat objecte de la subvenció, on ha de constar la persona prestatària, el principal del préstec, el tipus d'interès, el període d'amortització i el període de carència.
c) Certificat de l'entitat bancària de la cooperativa o societat laboral on es faci constar l'ingrés corresponent de l'aportació de capital per part del sol·licitant.
d) Certificat emès pel Consell rector de la cooperativa, i en cas de la societat laboral, per l'òrgan corresponent, on es faci constar l'aportació per a l'augment de capital, amb indicació de la quantia, la data de desemborsament i que l'aportació no serà retribuïda.
e) Memòria normalitzada explicativa sobre l'empresa a la qual es fa l'aportació de capital per part de la persona física o jurídica sol·licitant.
Aquesta memòria està inclosa al formulari de sol·licitud.
8.2 En el cas de documents que ja es trobin en poder de qualssevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la persona o l'entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
8.3 En el cas que s'hagin produït modificacions en la documentació ja presentada, o bé hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'ha de presentar necessàriament la nova documentació.
8.4 Si la sol·licitud no reuneix els requisits que estableix aquest article es requerirà la persona sol·licitant perquè en un termini de deu dies hàbils esmeni el defecte o adjunti els documents preceptius, amb indicació que, si no ho fa, es considerarà que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
9.1 El procediment de concessió dels ajuts regulats en aquestes bases es tramitarà en règim de concurrència no competitiva, i es resoldrà fins exhaurir el crèdit disponible.
En cap cas la presentació de la sol·licitud dóna dret a l'obtenció de l'ajut.
9.2 Les sol·licituds es tramitaran i es resoldran per ordre cronològic de presentació al Registre de les oficines de gestió empresarial (OGE).
La data que es tindrà en compte a efectes de determinar aquest ordre serà la data en la qual es completi la sol·licitud amb la presentació de tota la documentació exigida.
9.3 L'òrgan competent per dictar la resolució corresponent és el/la director/a general d'Economia Social i Cooperativa i Treball Autònom.
9.4 L'òrgan competent per instruir el procediment és la Subdirecció General d'Economia Social i Cooperatives.
9.5 L'òrgan competent per valorar les sol·licituds és el Servei de Foment en col·laboració amb els diversos serveis territorials del Departament d'Empresa i Ocupació, els quals emetran un informe sobre l'empresa a capitalitzar.
9.6 Un cop vistos la documentació presentada i l'informe dels serveis territorials del Departament d'Empresa i Ocupació, el/la subdirector/a general d'Economia Social i Cooperatives, com a òrgan instructor de l'expedient, elevarà una proposta de resolució al/la director/a general d'Economia Social i Cooperativa i Treball Autònom, el/la qual emetrà la resolució corresponent sobre la concessió de la subvenció d'acord amb el que preveu l'article 94 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Amb caràcter previ a la proposta de resolució es donarà audiència als interessats en els termes que estableix l'article 51 de la Llei 26/2010, de 3 d'agost, de règim jurídic i del procediment de les administracions públiques de Catalunya.
Es podrà prescindir d'aquest tràmit quan no figurin en el procediment ni es tinguin en consideració altres fets ni altres al·legacions ni proves que les adduïdes per l'interessat.
9.7 L'atorgament d'aquestes subvencions està supeditat a les disponibilitats pressupostàries, i en cap cas es podran concedir subvencions per una quantia superior a la determinada en la convocatòria.
9.8 A mesura que es produeixin renúncies o revocacions de les subvencions, i en el supòsit que un cop resolta la convocatòria s'hagi esgotat l'import màxim destinat a l'exercici, es podran assignar nous atorgaments a les sol·licituds que no hagin arribat a obtenir subvenció, d'acord amb l'ordre de prelació establert, sempre que aquests projectes es puguin realitzar en els terminis que estableixen aquestes bases.
9.9 El termini màxim per emetre la resolució serà de dos mesos comptats des de l'endemà de la data de presentació de la sol·licitud.
9.10 La resolució d'atorgament ha de ser motivada degudament i ha d'incloure, com a mínim, la identificació de la persona o entitat a la qual es concedeix la subvenció, l'import i, si escau, el percentatge subvencionat del pressupost de l'activitat; en el cas que s'autoritzin bestretes, la justificació de l'execució de l'objecte de la subvenció, i la forma i la quantia de les garanties que, si escau, ha de presentar el beneficiari.
9.11 Aquesta resolució es notificarà a la persona o l'entitat interessada per qualsevol mitjà que permeti tenir constància de la recepció per part de l'interessat o del seu representant, d'acord amb l'article 59 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Es podran utilitzar mitjans electrònics quan les persones interessades així ho hagin sol·licitat o consentit expressament, d'acord amb l'article 43 de la Llei 26/2010, de 3 d'agost, de règim jurídic i de procediment de les administracions públiques de Catalunya.
9.12 En el cas que l'òrgan competent no dicti i notifiqui la resolució en el termini de dos mesos, s'entendrà que la sol·licitud s'ha desestimat d'acord amb l'article 54.2.e) de la Llei 26/2010, de 3 d'agost, de règim jurídic i de procediment de les administracions públiques de Catalunya.
9.13 Contra la resolució de concessió o de denegació de les subvencions, que no exhaureix la via administrativa, es podrà presentar recurs d'alçada davant el/la secretari/ària d'Ocupació i Relacions Laborals, d'acord amb l'article 67.2.f) del Decret 352/2011, de 4 de juny, de reestructuració del Departament d'Empresa i Ocupació, en el termini d'un mes a comptar de l'endemà de la notificació de la resolució, segons estableixen l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu comú, i l'article 76 de la Llei 26/2010, de 3 d'agost, de règim jurídic i de procediment de les administracions públiques de Catalunya.
La justificació es dóna per efectuada en el moment de la sol·licitud de subvenció amb la presentació de la documentació necessària per a la seva tramitació.
11.1 S'ordenarà el pagament del 100% de la subvenció en la resolució d'atorgament.
11.2 La tramitació del pagament es farà d'acord amb la liquiditat, la disponibilitat i els criteris de programació de la Tresoreria de la Generalitat de Catalunya i amb les condicions que estableixi la resolució de concessió.
12.1 Hi ha la possibilitat de revisar les subvencions ja concedides i modificar-ne la resolució d'atorgament en el cas d'alteració de les condicions o de l'obtenció concurrent d'altres ajuts o subvencions.
12.2 D'acord amb l'article 19.4 de la Llei 38/2003, de 17 de novembre, general de subvencions, qualsevol alteració de les condicions que s'han tingut en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos a les normes reguladores, podrà donar lloc a la modificació de la resolució de concessió en els termes que estableixi la normativa reguladora de la subvenció.
12.3 La persona o entitat beneficiària té l'obligació de proposar a l'òrgan concedent qualsevol canvi que, dins la mateixa finalitat, es pugui produir en la destinació de la subvenció que, si s'escau, ha de ser expressament autoritzat per l'òrgan concedent d'acord amb l'article 95.e) del Decret legislatiu 3/2002, de 24 de desembre.
12.4 D'acord amb l'article 92.2, apartat g) bis, de la Llei de finances públiques de Catalunya, hi ha possibilitat de reducció parcial o total de la subvenció, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
13.1 D'acord amb l'article 18 de la Llei 38/2003, de 17 de novembre, general de subvencions, i amb l'article 94.6 del Text refós de la Llei de finances públiques de Catalunya, si l'import de les subvencions atorgades, individualment considerades, és igual o superior a 3.000,00 euros, es donarà publicitat per mitjà de la seva publicació al Diari Oficial de la Generalitat de Catalunya, al tauler d'anuncis del Departament d'Empresa i Ocupació i al tauler electrònic, si escau, amb indicació de la convocatòria, el programa i el crèdit pressupostari al qual s'ha imputat, les persones o les entitats beneficiàries, la quantitat concedida i la/les finalitat/s de la subvenció.
13.2 Sens perjudici del que estableix l'apartat anterior, es donarà publicitat dels atorgaments de les subvencions mitjançant la pàgina web del Departament d'Empresa i Ocupació ( http://www.gencat.cat/empresaiocupacio ).
14.1 Les actuacions de verificació per part de l'òrgan concedent de les accions subvencionables podran ser de dos tipus:
Tenen per objecte garantir que les declaracions justificatives de despeses presentades per les persones o les entitats beneficiàries estiguin acompanyades de la documentació justificativa (factures, nòmines, extractes bancaris, etc.).
14.2 Els/les beneficiaris/àries de les subvencions s'han de sotmetre a les actuacions de verificació administrativa i sobre el terreny que puguin realitzar l'òrgan concedent i/o els òrgans competents de l'Administració autonòmica, estatal o comunitària.
16.1 Són causes de revocació les previstes pels articles 92 bis, 99 i 100 del Decret legislatiu 3/2002, de 24 de desembre, que aprova el Text refós de la Llei de finances públiques de Catalunya, i l'article 37 de la Llei 38/2003, de 17 de novembre, general de subvencions.
16.2 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'alguna causa de revocació de la subvenció concedida, hauran d'instar l'inici del procediment corresponent, d'acord amb el que preveu la secció quarta del capítol 9 de la Llei de finances públiques de Catalunya; si aprecien algun motiu d'infracció, hauran d'instar l'inici del procediment sancionador d'acord amb el que preveuen la secció cinquena del capítol 9 de la Llei de finances públiques de Catalunya, i la Llei 38/2003, de 17 de novembre, general de subvencions.
Així mateix si la Intervenció General, durant els controls que dugui a terme, es troba amb una conducta per part del subjecte controlat tendent a entorpir, dilatar o impedir la seva actuació, proposarà a l'òrgan competent l'inici del procediment de revocació i sancionador.
16.3 La resolució d'inici d'expedient del procediment de revocació es notificarà a la persona interessada per tal que, en el termini de deu dies, formuli les al·legacions que consideri necessàries o proposi els mitjans de prova que consideri oportuns.
Posteriorment, i immediatament abans que es redacti la proposta de resolució, s'atorgarà a la persona interessada el tràmit d'audiència corresponent, per tal que al·legui i presenti els documents i les justificacions que consideri oportunes.
Es pot prescindir d'aquest tràmit d'audiència quan no figurin en el procediment ni es tinguin en compte en la resolució altres fets, al·legacions i proves que els adduïts per la persona interessada.
16.4 Transcorregut el termini esmentat, l'òrgan que va concedir la subvenció, amb la proposta prèvia de l'òrgan instructor de la subvenció, emetrà la resolució corresponent i reclamarà el reintegrament total o parcial de les quantitats percebudes indegudament, amb els interessos que corresponguin, d'acord amb la normativa aplicable.
En tot cas, l'incompliment de l'obligació de reintegrament pot originar, si escau, l'execució de les garanties prestades.
16.5 D'acord amb l'article 104 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en la redacció que en fa la Llei 12/2004, de 27 de desembre, de mesures financeres, contra la resolució de revocació, que posa fi a la via administrativa, es podrà interposar recurs contenciós administratiu en el termini de dos mesos, comptats des de l'endemà de la recepció de la notificació, sens perjudici que, potestativament, es vulgui interposar recurs de reposició en el termini d'un mes comptat des de l'endemà de la seva notificació.
17.1 Les persones o les entitats beneficiàries poden renunciar a les subvencions atorgades només per causes justificades i de forma expressa, totalment o parcialment, mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir la subvenció dictarà la resolució corresponent.
Els/les beneficiaris/àries hauran de retornar la quantitat percebuda indegudament més els interessos de demora corresponents.
17.2 En cas que la quantitat corresponent al total de despeses justificades sigui inferior a la quantitat atorgada, la persona o entitat beneficiària podrà renunciar de forma expressa al seu dret de percebre la part de la subvenció rebuda indegudament.
Règim de compatibilitat de les subvencions
18.1 Les subvencions que regulen aquestes bases són incompatibles amb qualsevol altre ajut o subvenció obtinguts per la persona o l'entitat sol·licitant per realitzar la mateixa acció, excepte quan es tracti del finançament parcial del projecte i s'hagi definit de manera precisa en la petició de l'ajut o subvenció la part subvencionada pel Departament d'Empresa i Ocupació i la part finançada amb càrrec a altres fons públics o privats.
18.2 L'import de les subvencions concedides en cap cas pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat a desenvolupar per la persona beneficiària.
A les subvencions atorgades d'acord amb aquestes bases les serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, així com el que estableixen els articles 101 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'hi oposi.
20.1 El beneficiari de la subvenció ha de donar la publicitat adequada al caràcter públic del finançament del programa, activitat, inversió o actuació objecte de subvenció segons el que estableix la base que regula les obligacions de les persones i les entitats beneficiàries i d'acord amb el que preveu l'article 31 del Reglament de la Llei general de subvencions, aprovat pel Reial decret 887/2006, de 21 de juliol.
20.2 Les mesures de publicitat que han d'adoptar les persones o entitats beneficiàries de les subvencions són les següents:
Inclusió de la imatge institucional del Departament d'Empresa i Ocupació.
Llegenda relativa al finançament públic en cartells, plaques commemoratives, materials impresos, mitjans electrònics o audiovisuals o bé esments a les notícies dels mitjans de comunicació.
Inclusió del logotip del Ministeri d'Ocupació i Seguretat Social.
Obligacions de les persones i de les entitats beneficiàries
Són obligacions de les persones i de les entitats beneficiàries d'aquestes subvencions les següents:
a) Mantenir l'aportació a capital social durant el temps de la vigència del préstec destinat a capitalitzar la cooperativa o societat laboral.
En cas d'incompliment, el beneficiari haurà de retornar la subvenció rebuda.
b) Els préstecs no poden ser cancel·lats durant els primers tres anys de vigència.
Si es produeix la cancel·lació dins el període esmentat, el beneficiari de la subvenció ha de retornar a la Tresoreria de la Generalitat de Catalunya la totalitat de la subvenció rebuda.
Si la cancel·lació anticipada es produeix un cop transcorreguts els tres anys, s'ha d'efectuar el reintegrament de la part de la subvenció no meritada de forma proporcional pels mesos que restin del període d'amortització inicial del préstec.
c) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Departament d'Empresa i Ocupació en la forma i el termini que estableix la base que regula la justificació de les subvencions.
d) Justificar davant l'òrgan concedent el compliment dels requisits i les condicions que determinen la concessió, o el gaudiment de la subvenció, mitjançant els justificants de les despeses o l'activitat que ha de cobrir l'import finançat o subvenció; o bé, si la subvenció consisteix en un percentatge del cost de l'activitat o la inversió, el cost total corresponent, sens perjudici d'altres mitjans de comprovació que estableixin les bases reguladores.
e) Conservar els justificants originals i electrònics i la resta de documentació relacionada amb la subvenció atorgada durant un període mínim de cinc anys.
Qualsevol canvi s'ha de notificar prèviament i per escrit a l'òrgan instructor, el qual ha de valorar la proposta de modificació i la pot acceptar, si no comporta canvis substancials ni representa un incompliment dels requisits i les condicions establerts en aquestes bases.
g) Sotmetre's a les actuacions de comprovació que corresponguin al Departament d'Empresa i Ocupació, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a d'altres òrgans competents, tant nacionals com comunitaris, i aportar tota la informació que els sigui requerida en l'exercici de les actuacions anteriors.
h) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, els contractes administratius, laborals o altres formes de finançament públic o privat que recaiguin sobre la mateixa activitat objecte de la subvenció, i qualsevol altra alteració produïda en les ja comunicades, per tal que se'n pugui avaluar la seva compatibilitat.
i) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com aquells estats comptables i registres específics que siguin exigits per les bases reguladores de la subvenció, amb la finalitat de garantir l'exercici adequat de les facultats de comprovació i control.
j) Procedir al reintegrament dels fons percebuts en el cas de revocació de la subvenció en els termes que s'indiquin a la resolució corresponent.
En tot el que no preveuen expressament aquestes bases són d'aplicació els preceptes inclosos al capítol IX de la Llei de finances públiques de Catalunya, en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el seu Reglament, aprovat pel Reial decret 887/2006, de 21 de juliol, en els seus preceptes bàsics; la Llei 26/2010, de 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; la Llei 30/1992, de 26 de novembre, de règim jurídic de les administracions públiques i del procediment administratiu comú, així com el que disposen la Llei de pressupostos de la Generalitat de Catalunya del present exercici i la resta de la normativa aplicable.
També són d'aplicació el Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis, i el Reglament (UE) núm. 1408/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis al sector agrícola (DOUE L 352, de 24.12.2013).
Les dades de caràcter personal que les persones interessades han de facilitar per tal d'obtenir la subvenció s'inclouen en el fitxer Subvencions de la Direcció General d'Economia Social i Cooperativa i Treball Autònom, regulat a l'Ordre EMO/379/2012, de 12 de novembre, de regulació de fitxers que contenen dades de caràcter personal del Departament d'Empresa i Ocupació (DOGC núm. 6261, de 26.11.2012), y l'Ordre EMO/109/2013, de 16 de maig, per la qual es regulen els fitxers que contenen dades de caràcter personal gestionats per la Secretaria d'Ocupació i Relacions Laborals del Departament d'Empresa i Ocupació (DOGC núm. 6388, de 3.6.2013).
La seva finalitat és gestionar les subvencions que atorga la Direcció General d'Economia Social i Cooperativa i Treball Autònom que es duen a terme en el desenvolupament de les competències que li són atribuïdes legalment, i el seu responsable és la Direcció General d'Economia Social i Cooperativa i Treball Autònom.
Les persones interessades poden exercir els drets de l'afectat mitjançant escrit dirigit a la Subdirecció General de Personal, Organització i Prevenció de Riscos Laborals, passeig de Gràcia, 105, 08008 Barcelona, adreça electrònica [EMAIL].
24.1 L'import total dels ajuts de minimis atorgats a una única empresa no pot excedir de 200.000,00 euros durant qualsevol període de tres exercicis fiscals, d'acord amb el Reglament (UE) núm. 1407/2013 de la Comissió, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis; o de 15.000,00 euros en el cas de les empreses que operin al sector agrícola, d'acord amb el Reglament (UE) núm. 1408/2013 de la Comissió, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis al sector agrícola (la definició d'empresa única la preveuen l'article 2 dels reglaments esmentats).
Per a les empreses que operin en el sector de transport de mercaderies per carretera, el límit s'estableix en 100.000,00 euros a una única empresa durant tres exercicis fiscals.
En aquest cas, els ajuts de minimis no podran utilitzar-se per a l'adquisició de vehicles de transport de mercaderies per carretera.
24.2 En el cas de fusions o adquisicions d'empreses, tots els ajuts de minimis atorgats anteriorment a qualsevol de les empreses que es fusionen es tindran en compte per determinar si la concessió d'un nou ajut de minimis a la nova empresa o a l'empresa adquirent supera el límit màxim pertinent.
24.3 Els sol·licitants hauran de declarar el ajuts de minimis rebuts procedents de qualsevol Administració pública estatal, autonòmica o local durant l'exercici fiscal en curs i en els dos exercicis fiscals anteriors, així com una relació dels ajuts rebuts de qualsevol Administració pública per finançar el mateix projecte per al qual ara es demana l'ajut.
24.4 No podran ser beneficiàries d'aquesta línia d'ajuts (d'acord amb el Reglament (UE) 1407/2013, de la Comissió de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis; i d'acord amb el Reglament (UE ) 1408/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis al sector agrícola):
a) Les empreses que operin en els sectors de la pesca i l'aqüicultura, regulats pel Reglament (CE) núm. 104/2000 del Consell.
a) Les empreses que operin en el sector de la transformació i la comercialització de productes agrícoles, en els casos següents:
Quan l'import de l'ajut es determini en funció del preu o de la quantitat de productes d'aquest tipus adquirits a productors primaris o comercialitzats per les empreses interessades.
Quan l'ajut estigui supeditat a què una part o la totalitat del mateix es repercuteixi als productores primaris (pagesos).
b) Les activitats relacionades amb l'exportació a països tercers o estats membres, és a dir, els ajuts directament vinculats a les quantitats exportades, als establiments i l'explotació d'una xarxa de distribució o a altres despeses corrents vinculades a l'activitat exportadora.
c) Els ajuts condicionats a la utilització de productes nacionals en lloc dels importats.
e) Els ajuts l'import dels quals es fixi sobre la base del preu o la quantitat dels productes comercialitzats.
Si una empresa opera en els sectors previstos en les lletres a) i b) de l'article 1 del Reglament (UE ) 1407/2013 de la Comissió, de 18 de desembre de 2013, i també en un o més sectors o desenvolupa altres activitats incloses en l'àmbit d'aplicació del Reglament esmentat, aquest s'aplicarà als ajuts concedits en relació amb els sectors o les activitats, sempre que es pugui garantir que les activitats dels sectors exclosos de l'àmbit d'aplicació del Reglament no es beneficien dels ajuts de minimis concedits de conformitat amb aquest Reglament.
D'acord amb el Reglament (UE ) 1408/2013, si una empresa opera tant en el sector de la producció primària de productes agrícoles com en un o més sectors o desenvolupa altres activitats incloses en l'àmbit d'aplicació del Reglament (UE) núm. 1407/2013, aquest Reglament s'aplicarà als ajuts concedits a aquests últims sectors o activitats, sempre que es pugui garantir la separació d'activitats o la distinció de costos, i que la producció primària de productes agrícoles no es beneficia de les ajudes de minimis concedides de conformitat amb el Reglament esmentat.